CELEX: 62020TN0304
Language: fi
Date: 2020-05-20 00:00:00
Title: Asia T-304/20: Kanne 20.5.2020 – Molina Fernández v. SRB

27.7.2020   
            
            
               FI
            
            
               Euroopan unionin virallinen lehti
            
            
               C 247/32
            
         
      Kanne 20.5.2020 – Molina Fernández v. SRB
      (Asia T-304/20)
      (2020/C 247/43)
      Oikeudenkäyntikieli: espanja
      
         Asianosaiset
      
      
         Kantaja: Laura Molina Fernández (Madrid, Espanja) (edustajat: asianajajat S. Rodríguez Bajón ja A. Gómez-Acebo Dennes)
      
         Vastaaja: yhteinen kriisinratkaisuneuvosto (SRB)
      
         Vaatimukset
      
      Kantaja vaatii unionin yleistä tuomioistuinta kumoamaan riidanalaisen päätöksen.
      
         Oikeudelliset perusteet ja pääasialliset perustelut
      
      Kanne kohdistuu yhteisen kriisinratkaisuneuvoston 17.3.2020 tekemään päätöksen SRB/EES/2020/52, jossa määritellään, onko Banco Popular Español, S.A:n sellaisille osakkeenomistajille ja velkojille tarpeen myöntää korvaus, joihin toteutetut kriisinratkaisutoimet ovat vaikuttaneet.
      Kantaja vetoaa kanteensa tueksi kolmeen kanneperusteeseen.
      
                  1)
               
               
                  Ensimmäinen kanneperuste, jonka kantaja perustaa lähtökohtaan, että arvostuskertomusta nro 3 ei laatinut aidosti riippumaton asiantuntija, josta edellytyksestä säädetään yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15.7.2014 annetun Euroopan parlamentin ja neuvoston asetuksen (EU) N:o 806/2014 (EUVL 2014, L 225, s. 1) 20 artiklan 16–18 kohdassa.
               
            
                  2)
               
               
                  Toinen kanneperuste, jonka kantaja perustaa lähtökohtaan, että arvostuskertomus nro 3 on lainvastainen, koska Deloitten suorittamassa arvioinnissa käytetty menetelmä on virheellinen, joka johti siihen, että se teki virheellisiä päätelmiä, joista aiheutui kantajan kannalta vakavia vahingollisia seurauksia, koska kantajalta evättiin aiheettomasti ja perusteettomasti korvaus, johon hän oli oikeutettu.
               
            
                  3)
               
               
                  Kolmas kanneperuste, jonka mukaan arvostuskertomus nro 3 perustuu virheelliseen tietoon Banco Popularin taloudellisesta tilasta kriisinratkaisun ajankohtana.